90-ականների հայտնի դեմքերից, սակայն, քչերն էին այսօր եկել: Նրանցից Ազատության հրապարակում այսօր ելույթ ունեցավ Ղարաբաղ կոմիտեի անդամ, Գերագույն խորհրդի նախագահ Բաբկեն Արարքցյանը: 30 տարվա վաղեմության դեպքերին անդրադառնալով՝ հիշեցրեց, որ այս գաղափարների կրողները հալածվել են, ձերբակալվել, բանտերում հայտնվել: Բաբկեն Արարքցյանը խնդրեց մեկ րոպե լռությամբ հիշել նրանց, ովքեր այդ գաղափարների համար տվել են իրենց կյանքը: Պատմական ակնարկ անելուց հետո, Արարքցյանն ասաց՝ այսօր շատերն են մոտեցել, կարծիք հարցրել այսօրվա վիճակի մասին: Հստակ պատասխան այսօր չունի, բավարարվեց մեկ անեկդոտ պատմելով: ֊ «Մեկը գալիս է բժիշկի մոտ, ու ասում՝ մատս որտեղ դիպչում է ցավում է: Հետազոտելուց հետո, բժիշկն ասում է՝ ձեր մատն է կոտրված»,- պատկերավոր կերպով այսօրվա իրավիճակը մասին իր տեսակետը հավաքվածներին ներկայացրեց Արարքցյանը: